  Виталий Пронин Экологилэн арезлы сӥзьыса «Удмурт дунне» газет 12-16 аресъем нылпиослы «Ожо-вожо» конкурс ялэ     Пиналъёс асьсэ быгатэмзэс кык номинацияя эскерыны быгатозы. Инкуазез утёнлы сӥзем тужгес ӟеч кылбур яке верос гожтоно. Одӥг адями тужгес троссэ куинь ужзэ келяны быгатоз. Инкуазез утёнлы сӥзем тужгес ӟеч проект (акция). Проектэз (акциез) улонэ пыӵатоно но та сярысь вакчияк мадёно. Акцие пыриськыны быгатоз быдэс класс но - 10-15 адями. Но группалэн быдӟалаез 5-лэсь трос ке, конкурсэ пыриськем сярысь сертификат быдэс класслы одӥг гинэ сётӥське, 5-лэсь ӧжыт ке — котькудӥзлы. Конкурсэ ужъёслэн темаоссы таӵеесь луыны быгатозы: Пӧйшуръёсты но соослэсь улон интызэс утён Ульчаосын транспортлэн укыр трос луэмез но инкуазез кырсёмытэмзы Нюлэскын астэ шонер возён, сое тылпулэсь утён Шуръёсты, ошмесъёсты, тыосты утён, вулэн чылкытлыкез сярысь сюлмаськон Жуг-жугез утялтон (семьяын, школаын, гуртын яке карын жугез утялтон амалъёс) Кылем-мылем арбериослы, жуг-жаг пӧлы кушнон интые, кыкетӥ улон сётон Луоз асьтэ темадыя но гожтыны Конкурслэн положениеныз тодматскыны луоз «Удмурт Дунне» газетлэн сайтаз: www.udmdunne.ru.  Ужъёсты келяно 20-тӥ маёзь «Удмурт дунне» газетлэн редакцияз электрон почта пыр:  udmdunne@yandex.ru яке гожтэтэн таӵе адресъя: Ижевск, К. Маркс ульча, 274 номеро юрт, «Удмурт дунне» газетлэн редакциез. Юанъёсты вань ке, жингыртоно таӵе телефонъя: 8(3412) 73-33-42. Вормисьёсты пӧртэм кузьымъёс возьмало. Валтӥсез - «Шундыкар» лагере путёвка. Йылпумъянъёс лэсьтэмын луозы 1-тӥ июне — Нылпиосты утён нуналэ. Теги: конкурс удмуртдунне  